
Magister  Kjeld  Stubs  Berømmelse  skriver  sig  ene  og  alene 
fra  hans  krigerske  Virksomhed;  han  staar  for  os  som  den 
vældige  Præst,  der,  da  Fædrenelandet  var  i  Fare,  kastede 
Præstekjolen  og  med  en  erfaren  Krigers  Indsigt  og  Uforfær- 
dethed  forsvarede  Landets  Grændser  mod  en  mægtig  og  krigs- 
vant Fiende.  Herved  er  det,  at  han  har  gjort  sit  Navn 
udødeligt,  og  denne  mest  glimrende  Tid  i  hans  Liv  er  det 
naturligvis  ogsaa,  som  især  fremhæves  af  dem,  der  have 
leveret  Efterretninger  om  ham,  medens  man  faar  Lidet  at 
vide  om  hans  egentlige  Kaldsvirksomhed.  Man  ser  kun  Kri- 
geren i  ham  og  ikke  Præsten.  Man  ved,  at  hans  Liv  var 
rigt  paa  Omvexlinger,  men  om  de  Grunde,  der  foranledigede 
dem,  gives  kun  sparsomme  Oplysninger.  Efter  Gjessings 
„Jubellærere"  (3dje  Del  S.  311)  anføres  her  Hovedtrækkene 
af  hans  Liv. 

Han  er  født  den  10de  Decbr.  1607  i  Halland,  hvor  hans 
Fader  Laurids  Kjeldsen  Stub  var  Præst  i  Hisholt  og 
Fauerholt  Sogne.  Han  modtog  sin  første  Undervisning  i 
Landskrona  og  Slagelse  Skoler  og  kom  1626  til  Universitetet 
i  Kjøbenhavn.  Efter  at  have  studeret  et  Par  Aar  der,  især 
Mathematik,  Philologi  og  Theologi,  drog  han  til  Udlandet  og 
gav  sig  i  Krigstjeneste  som  Ingenieur  i  den  kejserlige  Hær. 
Da  han  i  1631  kom  hjem,  blev  han  ansat  som  Hører  ved 
vor  Frue  Latinskole  i  Kjøbenhavn,   men  drog  saa  atter  et 

117774  i 
Éføl  ■    '08.    j£&  i&L,  ' 


2 


Par  Gange  udenlands  som  Hovmester  for  unge  Adelsmænd; 
1635  tog  han  i  Kjøbenhavn  Magistergraden  og  kaldtes  samme 
Aar  af  Magistraten  i  Christiania  til  Sognepræst;  der  var  han 
til  1641,  da  han  flyttede  til  Ullensaker,  hvor  han  blev  Provst 
1647  og  døde  20de  April  1663. 

Man  ser  saaledes,  at  han  endnu  i  sin  kraftigste  Ungdom 
viede  sig  til  Kirkens  Tjeneste;  hvis  han,  som  der  angives,  var 
født  1607,  var  han  kun  28  Aar  gammel,  da  han  i  1635 
kaldtes  til  Sognepræst  i  Christiania.  Her  ligger  strax  det 
Spørgsmaal  nær  —  hvad  var  det,  som  bevirkede  denne  Over- 
gang fra  Kriger  til  Prøst?  Var  det  blot  fordi  han  var  bleven 
kjed  af  Krigsstanden  eller  følte  han  noget  indre  Kald  til 
den  gejstlige  Stand?  Naar  man  ser,  at  han  10  Aar  efter 
atter  befinder  sig  i  fuld  krigersk  Virksomhed,  synes  man  at 
have  Grund  til  at  tvivle  om,  at  han  havde  fundet  sin  rette 
Plads  som  Præst.  Om  man  end  ikke  vil  istemme  hans 
Dattersøns  Dom,  „at  det  smagte  noget  af  den  gamle  papisti- 
ske Surdejg  og  det  vilde  gejstlige  Væsen,  som  da  var",  saa 
maa  man  dog  indrømme,  at  den  Stilling,  som  Mag.  Kjeld  nu 
for  en  Tid  indtraadte  i,  kun  var  lidet  overensstemmende  med 
hans  Kald  og  Embede.  Men  man  kan  visselig  ikke  antage, 
at  det  var  af  eget  frit  Valg,  at  han  nu  atter  i  sin  modne 
Mandsalder  tog  fat  paa  Krigshaandverket;  den  Befalingspost, 
som  han  nu  beklædte  omtrent  et  Aars  Tid  2),  blev  han  vistnok 

')  Saa  synes  hans  Datterson  Provst  M.  Stub  at  mene  i  sine  biogra- 
fiske Efterretninger  om  Mag.  Kjeld  Stub,  der  findes  i  det  Kongelige 
norske  Vidensk.  Selskabs  Bibi.;  Manuskr.  Nr.  49  4 to. 

2)  Hans  Bcstallingsbrev  cr  udstedt  19de  Septbr.  1644  (Gjessing  III, 
311  flg.),  og  Freden  til  Bromsebro  sluttedes  den  13de  Aug.  1645 
(Holbergs  Danmarks  Hist.  II,  870).  —  I  hans  Bestallingsbrev,  hvoraf 
Gjenpart  findes  i  det  ovennævnte  Manuskript  af  Dattersonnen,  siger 
Hannibal  Sehested,  at  han  „for  den  uformodentlige  Krigs  forste 
Anfang  og  indtil  denne  Tid  udi  adskillige  Occasioner,  inden  saa- 
vclsom  udenfor  Grændserne,  underdanigst  og  troligst  sig  haver  ladet 
bruge,  saa  at  hannem  derover  dette  Riges  Grændser  og  Passer, 
saavidt  Akershus  sig  strækker,  bedst  bekjendt  monne  være". 

saa  godt  som  tvungen  til  at  overtage;  Kong  Christian  IV's 
egen  Opfordring,  lians  høje  Vens  og  Velynders  Hannibal 
Sehesteds  indtrængende  Forestillinger  og  Landets  fortvivlede 
Stilling  gav  ham  ej  andet  Valg;  sin  gejstlige  Dragt  aflagde 
han  vistnok,  men  vilde  heller  ikke  antage  Krigerens;  „i  sin 
sorte  Habit"  foer  han  i  Spidsen  for  sin  12  Mand  stærke 
Livvagt,  som  han  underholdt  paa  egen  Bekostning,  frem  og 
tilbage  langs  Grændsen,  som  han  havde  det  Hverv  at  be- 
vogte, „og  var  ligesom  et  Gjærde  for,  at  de  Svenske  ingensteds 
kunde  sætte  Foden  paa  den  Kant,  hvorsomhelst  han  kom- 
manderede, til  at  gjøre  Indfald  i  Norge"  (Slange,  Christ.  IV's 
Hist.  S.  1259).  Det  synes  heller  ikke,  at  Samtiden  har  lagt 
ham  denne  hans  krigerske  Virksomhed  til  Last  som  Noget, 
der  stred  mod  hans  Kalds  Værdighed;  de  tvingende  Forholde 
have  sikkerlig  hos  den  fuldkommen  retfærdiggjort  ham,  om 
Nogen  overhovedet  tog  Anstød  deraf  3). 

Denne  korte  Episode  af  hans  Liv  kan  vel  saaledes  ikke 
anføres  som  Bevis  paa,  at  han  ej  af  indre  Kald,  men  kun  af 
ydre  Grunde  havde  traadt  ind  i  den  gejstlige  Stand.  Kun  af 
hans  Færd  som  Præst  kan  man  med  Rette  dømme  herom, 
og  det  er  just  nogle  Efterretninger  fra  den  Tid,  da  han  var 
Sognepræst  i  Christiania,  som  her  skulle  gives. 

Det  er  anført,  at  han  i  1641  forlod  Christiania;  Sogne- 
præsten i  Ullensaker,  Mag.  Trugels  Nielsen,  fik  hans  Em- 
bede i  Christiania,  og  han  flyttede  til  Ullensaker,  i  hvilket 
Kald  han  forblev  til  sin  Død.  Grundene  til  denne  Flytning 
anføres  forskjelligt.   Hammond  i  Anhanget  til  sin  Missions- 

3)  Et  hæderligt  Træk,  som  ikke  bor  lades  upaatalt,  var  hans  Uegen- 
nyttighed; han  opofrede  i  denne  Krig  næsten  sin  hele  Formue  i 
Statens  Tjeneste.  En  liden  Tiende,  som  tilstodes  ham  paa  Levetid, 
stod  ikke  i  Forhold  til  hans  havte  Udgifter;  „men  Stub,  som  slet 
ikke  havde  fordret  (Noget),  var  fornojet  dermed  og  talede  hver- 
ken om  Fortjenester  eller  Erstatning"  (Malling,  Store  og  gode 
Handl.  S.  85). 

historie  siger  om  den  Sag  Følgende:  „Da  Manden  elskede 
Studeringer,  der  udfordre  stille  Ro,  og  følte,  han  tjente  til 
noget  Mere  og  kunde  udrette  Andet  end  gjøre  idelige  Op- 
vartninger, overløbes  af  Lediggjængere,  disse  Tidens  Mordere, 
hindres  fra  Fremgang  udi  alvorlige,  Eftertanke  udfordrende 
Videnskaber  ved  bestandig  Løben  og  Renden  til  mange  For- 
retninger af  det  Slags,  som  kræve  mere  Hestekræfter,  end 
sund  Sands,  og  kan  forrettes  ligesaa  godt  af  en  Lærd  som  af 
en  Ulærd,  søgte  han  Landet,  altid  behageligt  for  den  Tæn- 
kende og  Arbejdsomme,  og  blev  Sognepræst  til  Ullensaker". 
Det  kan  vistnok  ikke  benegtes,  at  Mag.  Kjeld,  der  var  en 
Mand  med  videnskabelige  Interesser,  kan  have  følt  sig  mis- 
fornøjet med  sin  Stilling  under  disse  for  hans  Studier  ugun- 
stige Forhold,  men  det  hele  Citat  af  Hammond  synes  dog 
mere  at  bære  Præget  af  at  være  et  almindeligt  Ræsonnement, 
end  at  være  støttet  paa  bestemte  Kjendsgjerninger.  Hans 
Dattersøn  (i  det  anførte  Manuskript)  angiver  Grunden  noget 
bestemtere;  han  siger,  at  han  drog  fra  Christiania,  „dertil 
foranlediget  af  Magistratens  Chicaner,  som  contrecarrerede  4) 
ham  i  de  Anstalter,  han  vilde  indrette  i  Kirkestaten",  og 
Gjessing  i  (sine  „Jubellærere")  siger,  at  Aarsagen  til  Flytningen 
var,  at  han  var  kommen  i  en  fortrædelig  Stridighed  med 
Raadmand  Ruus,  fordi  han  havde  beskyldt  ham  for  et 
Fruentimmer.  I  Oslo  Domkapitels  Protokoller,  der  opbevares 
i  Rigsarkivet,  findes  vidtløftige  Dokumenter  til  en  Proces 
mellem  Mag.  Kjeld  Stub  og  Borgermester  i  Christiania 
Laurids  Ruus;  denne  Proces  er  det  vel  ogsaa,  som  Provst 
Stub  og  Gjessing  sigte  til,  men  som  det  ikke  lader  til,  at 
de  have  havt  nogen  nøjagtig  Kundskab  om.  Der  skal  i  det 
Følgende  vises,  at  de  have  været  paa  ret  Spor,  naar  de  an- 
give den  som  Anledning  til  Forflyttelsen. 


4)  rettet  for:  „contrecarerede". 

Sagen  er  temmelig  indviklet  og  Oplysningerne  om  dens 
egentlige  Sammenhæng  ere  sparsomme,  aaameget  mere  som 
Mag.  Kjeld  erklærer,  at  han  ifølge  Embedspligt  ikke  kan  ind- 
lade sig  paa  Detaillerne  i  Sagen.  Foreløbig  gives  her  en  kort 
historisk  Oversigt,  for  at  man  nogenlunde  kan  faa  Rede  paa, 
hvad  der  passerede,  før  den  egentlige  Proces  begyndte.  Gjen- 
standen  for  Tvistigheden  er  vistnok  ikke  af  stor  Betydning, 
men  de  Aktstykker,  som  i  Anledning  af  den  fremkom,  give 
adskillige  Oplysninger  om  Forholdet  mellem  Præst  og  Menig- 
hed i  de  Tider  og  lade  os  tillige  faa  et  Indblik  i  den  Tids 
private  Liv. 

Borgermester  L.  Ruus  søgte  at  hindre  Trolovelse  mellem 
en  af  Byeus  Borgere  Helge  Christophersen  og  Maren 
Jensdatter,  hvis  Slægtning  og  Formynder  Borgermesteren 
maa  have  været.  Grunden  hertil  var,  at  han  mistænkte  Helge 
for  at  være  trolovet  i  Holland.  I  den  Anledning  hanvendte 
Helge  sig  til  Mag.  Kjeld  og  bad  ham  „hjælpe  til  hos  Borger- 
mester, at  han  maatte  faa  Trolovelse  med  Pigen,  eftersom 
Borgermester  derudi  var  ham  imod".  Men  Mag.  Kjelds  Over- 
talelser synes  ikke  at  have  frugtet  noget  hos  Borgermesteren; 
alligevel  gik  Trolovelsen  for  sig.  Helge  blev  derfor  af  Bor- 
germesteren (ifø'ge  Forordn,  af  1582  om  Ægteskabssager) 
indstevnet  for  Kapitelsretten  den  7de  Marts  1637,  men  der 
afgjordes  Intet  i  Sagen;  den  blev  udsat,  „eftersom  Statholders 
Betænkende  er,  at  naar  Vandet  bliver  aabent,  skal  erfares, 
om  Helge  er  trolovet  udi  Holland  med  et  Kvindfolk,  som 
formenes". 

Hvordan  Efterretningerne  fra  Holland  lød,  berettes  ikke, 
men  de  kunne  vel  ikke  have  været  ugunstige  for  Helge,  da 
Borgermesteren  naturligvis  i  saa  Fald  vilde  have  beraabt  sig 
paa  dem;  imidlertid  vedblev  han  dog  fremdeles  at  gjøre  Indsigelse 
mod  Trolovelsen,  og  Mag.  Kjeld  fortsatte  sine  Bestræbelser 
for  at  forlige  dem  med  hverandre  i  al  Mindelighed.  Denne 

Mægling  afviste  dog  Borgermesteren,  da  han  paastod,  at  Sa- 
gen var  verdslig,  og  at  Mag.  Kjelds  Indblanding  saaledes  var 
uberettiget. 

Hertil  kom  ogsaa,  at  L.  Ruus  nærede  personlig  Uvilje 
mod  Mag.  Kjeld ;  det  var  nemlig  i  et  Gilde  nys  forud  kommet 
til  aabenbart  Brud  mellem  dem.  Denne  Sag  kom  fore  senere 
i  Processens  Gang,  og  alle  de  Tilstedeværende  maatte  afgive 
'  sit  Vidnesbyrd  om  den.  Beretningerne  give  adskillige  Oplys- 
ninger om  den  Tids  selskabelige  Liv,  og  Indholdet  af  dem 
hidsættes  derfor.  Mag.  Kjelds  Skildring  af,  hvad  der  foregik  i 
Selskabet,  lyder  saaledes:  „Den  Dannemand  Peder  Jørgen- 
sens Trolovelse  skede  den  4de  Januar  1637:  da  om  Aftenen, 
som  jeg  vel  ihukommer,  vor  Borgermester,  hel  vel  beskjænket, 
opknepte  sin  yderste  Trøje,  tog  sig  udi  Buxelinen  med  den 
ene  Haand,  sprang  af  sit  Sæde  udi  en  Dands,  som  jeg  og 
med  udi  var,  løb  med  et  Glas  paa  Haanden  nogle  Gange 
rundt  omkring,  forhindrede  og  spredte  Dandsen,  og  der  han 
vilde  sig  nedsætte,  faldt  hannem,  eftersom  han  var  beskjænket, 
Glasset  af  Haanden  paa  Jorden,  og  hans  Hustru  Marthe 
Jensdatter  hannem  tog  ved  Armen  og  fulgte  ham  ud  ad 
Døren".  Mag.  Kjeld  tilføjer,  at  han  hverken  i  Ord  eller 
Gjerning  gjorde  Borgermesteren  nogen  Fortræd,  Noget,  som 
han  mener,  de  tilstedeværende  Gjæster  kunne  bevidne.  De 
Beretninger,  som  gives  af  nogle  af  disse,  stemme  ogsaa  i  Ho- 
vedsagen overens  med  Mag.  Kjelds,  nemlig  at  Borgermesteren 
var  beruset,  og  at  han  forstyrrede  Dandsen.  Nærmere  Op- 
lysning om  Sammenstødet  mellem  ham  og  Mag.  Kjeld  gives 
af  kongl.  Tolder  Peder  Radtke  og  hans  Kone:  „Mag. Kjeld 
dandsede  for  med  et  Glas  i  Haanden  og  havde  Fordandsen; 
da  tog  Borgermester  Laurids  Ruus  en  Kvinde  op  og  dand- 
sede med,  var  hel  drukken  og  kom  omkring  Mag.  Kjeld  i 
Dandsen  og  dandsede  hannem  fore,  hvorudover  denne  blev 
vred  "og  truede  ham  med  et  Glas,  som  han  havde  i  Haanden; 

hvad  Ord  dfetmetø  faldt  imellem,  vidste  de  ikke,  men  Martha 
Laurids  Ruus's  sagde  til  Borgermester:  „Lader  os  gaa  hjem. 
thi  de  ville  paa  Hovedet  paa  Eder"".  Men  det  maa  vel 
mærkes,  at  Mag.  Kjeld  paa  Forhaand  udtrykkelig  havde  gjort 
Indsigelse  mod  disse  to  Personers  Vidnesbyrd,  da  han  nylig 
havde  havt  en  Tvist  med  dem.  —  Mag.  Kjeld  benegtede  dog 
ikke  Sandheden  af  dette  Vidnesbyrd;  at  den  Skik,  at  dandse 
med  Glasset  i  Haanden,  var  meget  almindelig  paa  den  Tid, 
og  at  endog  gejstlige  Mænd  i  denne  og  lignende  Skikke  fulgte 
den  almindelige  selskabelige  Tone,  kan  man  se  deraf,  at  der 
den  15de  Maj  1638  udgik  en  kongelig  Skrivelse,  hvori  Bi- 
sperne opfordres  til  at  formane  Præsterne,  at  de  skulle  beflitte 
sig  paa  et  mere  christeligt  og  sømmeligt  Levnet,  og  blandt 
Andet  heder  det,  at  de  skulle  paaminde  dem  om  at  afholde 
sig  fra  Drukkenskab,  „fra  at  drikke  Skaaler,  staaende  paa 
Knæerne,  at  dandse  med  et  Glas  i  Haanden  og  lignende 
verdslige  Usømmeligheder"  (et  Udtog  af  Skrivelsen  findes  i 
Pontop.  Annaler  III,  S.  72).  —  Laurids  Ruus  fortæller  ikke 
noget  Nøjere  om  dette  Sammenstød;  han  anfører  det  kun  som 
et  Udbrud  af  Mag.  Kjelds  hadefulde  Sindelag  mod  ham;  dette 
ytrede  sig  blandt  Andet,  siger  han,  „da  han  udi  mange  godt 
Folks  Nærværelse  og  Forsamling  udi  en  Dands  en  synderlig 
Ophouff  (sic)  selv  anfangede  mod  mig  (dog  muligens  han  dog 
var  beskjænket),  hvorhelst  han  mig  med  Hugs  Trusel  angik". 
Men  om  den  Mulighed,  at  Mag.  Kjeld  skulde  have  været  be- 
skjænket, vide  de  tilstedeværende  Gjæster  Intet.  Men  Laurids 
Ruus  sætter  endnu  en  anden  Mulighed,  hvoraf  Mag.  Kjelds 
Had  til  ham  kunde  forklares,  nemlig  at  det  kunde  være  kom- 
met for  Mag.  Kjelds  Øren,  at  han  paa  Raadstuen  har  talt 
„mod  allehaandS  hans  nye  egensindige  optænkte  Sædvaner, 
han  her  udi  Menigheden  til  største  Besværing  haver  anrettet, 
som  vel  ydermere  i  sin  Tid  og  i  Længden  skal  og  kan  vorde 
hannem  forstændiget".    Hvilke  nye  Sædvaner  det  er,  han 

mener,  siger  han  ikke,  men  det  er  vel  den  samme  Sag,  hvortil 
Provst  Stub  i  sit  Manuskript  sigter,  naar  han  taler  om  de 
nye  „Anstalter,  han  vilde  indrette  i  Kirkestaten".  Det  kan 
dog  ikke  have  været  nogen  Sag  af  Betydning,  da  Mag.  Kjeld 
erklærer,  at  han  ikke  har  vidst  Noget  derom,  førend  han 
erfarer  det  af  Borgermesterens  egen  Erklæring,  Den  Trusel, 
Borgermesteren  fremfører  om,  at  Mag.  Kjeld  i  sin  Tid  skal 
faa  høre  derom,  har  han  ikke  udført,  idetmindste  findes  derom 
Intet  i  Kapitelsprotokollerne.  Nogle  Aar  senere  beretter  Mag. 
Kjelds  Eftermand  Mag.  Trugels  Nielsen  lejlighedsvis  i  en 
anden  Sag,  „at  Mag.  Kjeld  Stub,  da  han  var  Sognepræst  i 
Christiania  (uden  Tvivl  efter  Øvrighedens  Vilje  og  Raad)  ved 
flittig  Inkvisition  i  Menigheden  hos  Nogle  haver  fundet  for- 
dægtige og  sektiske  Bøger,  som  han  dennem  og  haver  skilt 
ved".  Det  er  saaledes  ikke  urimeligt,  at  Mag.  Kjeld  ved 
denne  Inkvisition  og  overhovedet  ved  Iver  i  sin  Embeds- 
gjerning  har  stødt  an  mod  mangen  gammel  Slendrian  og 
saaledes  er  kommen  i  et  spændt  Forhold  til  enkelte  Menig- 
hedslemmer (f.  Ex.  den  førnævnte  Peder  Radtke). 

Uvenskabet  mellem  Mag.  Kjeld  og  Borgermesteren  maa 
have  ytret  sig  paa  en  eller  anden  anstødelig  Maade  eller 
ialfald  have  vakt  nogen  Opmærksomhed;  thi  man  finder,  at 
Statholderen  Christopher  Urne  søgte  at  bringe  Forlig  til- 
veje ved  Mægling  af  Laugmanden  Niels  Hansen,  den  anden 
Borgermester  Niels  Toller  og  Lector  theol.  Oluf  Boesen; 
ved  deres  forenede  Bestræbelser  lykkedes  det  at  faa  de 
stridende  Parter  forligte  i  Januar  1638.  Men  det  varede  ikke 
længe.  Kort  Tid  efter,  i  Fastetiden,  sendte  L.  Ruus  Bud  til 
Mag.  Kjelds  Kapellan  Niels  Christensen  Dydingh  for  at 
sige,  at  han  vilde  komme  noget  tidlig  i  Kirken  og  gaa  til 
Skrifte;  denne  Opfordring  efterkom  Hr.  Niels,  og  Borger- 
mesteren og  hans  Hustru  gik  i  Skriftestolen  til  ham  og  fik 
Afløsning;  Borgermesteren  plejede  ellers  altid  at  gaa  til  Skrifte 

hos  Mag.  Kjeld.  Da  denne  nu  heraf  og  af  Borgermesterens 
uhøflige  Færd  i  det  Hele  (han  vendte  f.  Ex.  Hovedet  bort, 
naar  Mag.  Kjeld  gik  forbi  ham  i  Kirken,  for  at  undgaa  at 
besvare  hans  Hilsen)  troede  at  mærke,  at  han  nærede  de 
gamle  uvenlige  Følelser  mod  ham,  vilde  han,  da  han  selv 
skulde  gaa  til  Alters,  forud  søge  at  komme  til  en  vis  og  fast 
Forligelse  med  ham  og  sendte  i  den  Anledning  Klokkeren  til 
ham  for  at  bede  ham  om  at  faa  ham  i  Tale,  men  uden  at 
det  frugtede;  ja  han  gik  ogsaa  selv  til  ham,  men  blev  ikke 
indladt.  Om  denne  og  flere  andre  Budsendelser  have  vi  en 
skriftlig  Erklæring  fra  den  Mand  selv,  der  gik  disse  Ærinder, 
nemlig  Klokkeren  Simen  Ha  ls  te  en  s  søn.  For  at  man  kan 
se,  med  hvilken  Mand  Mag.  Kjeld  havde  at  bestille,  anføres 
her  en  Del  af  denne  Erklæring.  Første  Gang,  han  var  hos 
Borgermesteren,  fik  han  af  hans  Tjener  den  Besked,  at  han 
ikke  kunde  faa  ham  i  Tale:  „thi  her  er  nogle  Fremmede  i 
Stuen  hos  Fader,  og  han  er  med  en  temmelig  Rus".  Anden 
Gang  gav  han  det  Svar,  „at  Mag.  Kjeld  vidste,  hvor  han 
boede,  og  dersom  han  vilde  ham  Noget,  da  kunde  han  gaa 
til  ham;  han  var  ikke  hans  Dreng;  han  agtede  heller  ikke  at 
gaa  til  Nogen,  som  sendte  Bud  til  ham,  uden  til  Statholderen". 
Videre  beretter  han:  „Anno  1638,  vor  Frue  Dag  i  Julio,  gik 
jeg  efter  Mag.  Kjelds  Befaling  til  Borgermester  Laurids  Ruus 
og  sagde  hannem  en  god  Dag  paa  Mag.  Kjelds  Vegne  og  bad, 
at  han  vilde  gjøre  vel  at  møde  hjemme  hos  hannem  for  ham 
og  hans  Medhjælpere  imorgen  Kl.  8.  Mag.  Kjeld  vilde  gaa 
saa  langt  for  ham  en  anden  Tid  igjen,  thi  han  havde  Noget 
at  tale  med  ham  i  Medhjælpernes  Nærværelse  paa  sit  Embeds 
Vegne.  Borgermesteren  svarede:  Mag.  Kjeld  har  ikke  længere 
Vej  til  ham,  end  han  har  til  ham;  han  havde  ligesaameget 
at  betyde  som  Mester  Kjeld,  og  han  tjener  ikke  Mag.  Kjeld; 
men  om  det  derom  skulde  gaa  (sic),  da  tjener  Mag.  Kjeld 
ham;   „han  er  min  Tjener;  jeg  vil  ikke  nænne  ham  bedre, 

end  jeg  agter  at  holde  det  med  ham.  Sal.  Her.  Thorn  es 
(Laugesen,  den  forrige  Sognepræst)  saa  og  vel  til,  hvad  han 
gjorde".  Han  bad  derfor,  at  Mag.  Kjeld  skulde  se  til,  at  han 
ikke  engang  stødte  sig  paa  ham,  og  dersom  Mag.  Kjeld  og 
han  havde  Noget  at  tale  eller  Noget  tilsammen,  da  findes  det 
vel  i  sin  Tid;  bad  dermed  sige  den  Dannemand  Mag.  Kjeld 
en  god  Dag". 

Da  disse  Budsendelser  Intet  nyttede,  og  Mag.  Kjeld,  naar 
han  kom  selv,  heller  ikke  fik  Borgermesteren  i  Tale,  saa 
passede  han  engang  paa  ham,  da  han  var  i  Kirken  og  fulgte 
hjem  med  ham.  „Jeg  gjorde  det",  siger  Mag.  Kjeld,  „efter- 
som jeg  Dagen  derefter  tog  mine  Synders  Forladelse  udi 
Kirken,  og  derfor  vilde  til  et  trygt  Venskab  tale  fredelig  med 
Borgermester,  at  ingen  Ank  i  nogen  Maade  skulde  være  os 

imellem;  og  bleve  vi  da  forligte  og  skiltes  Venner  ad. 

Item  samme  Tid,  medens  vi  vare  i  Haven  5)  tilsammen, 
plukkede  Borgermester  Kirsebær  af  Træerne  og  gav  mig  dem. 
Noch  fik  vi  Mad  tilsammen;  var  Borgermester  og  meget  glad 
udover  vor  Samtale  og  sagde  sig  ikke  at  ville  tage  1000  Rix- 
daler  for  den  Dag;  thi  han  nu  først  vidste,  hvad  for  en  Mand 
jeg  var,  med  Mere,  saa  at  vi,  hvad  vores  egen  Person  angik, 
var  vel  med  hverandre  tilfreds,  uanseet  jeg  hos  Borgermester 
Andet  anholdt,  som  min  Person  ikke  selv  angik,  det  han  ikke 
vilde  høre  eller  agte".  Mag.  Kjeld  havde  altsaa  ikke  naaet, 
hvad  der  var  hans  Hovedformaal,  nemlig  at  faa  Borgermesteren 
og  Helge  Christophersen  forligte;  thi  dette  maa  det  være, 
som  han  sigter  til  med  det  „Andet,  som  ikke  angik  hans 
Person".  Klokkeren  sendtes  derfor  atter  til  Borgermesteren, 
men  fik  kun  afvisende  og  uhøflige  Svar. 


6)  Det  er  ikke  urimeligt,  at  det  er  den  Have,  som  ligger  ligeoverfor 
det  nye  Universitet;  Ruselokbakken  skal  nemlig  have  sit  Navn  af 
den  her  omtahe  L.  Ruus. 

Endelig  bestemte  Mag.  Kjeld  sig  til  at  tage  et  afgjørende 
Skridt.  Hans  Medhjælpere  give  herom  en  meget  udførlig 
Beretning,  hvis  Simpelhed  og  Ligefremhed  synes  at  vidne  for 
dens  Sanddruhed;  da  den  tillige  giver  et  anskueligt  Billede 
af  begge  de  stridende  Parters  Færd,  anføres  det  Væsentlige 
af  den.  I  Begyndelsen  af  November  Maaned  vilde  Mag.  Kjeld 
atter  gaa  til  Alters;  „han  bad  osu,  sige  Medhjælperne,  „at 
vi  samtlige  med  ham  udi  Venlighed  om  en  god  Forligelse 
skulle  anmode  Borgermester,  at  han  Helge  Christoffersen  af 
Hjertet  vilde  tilgive,  og  sagde:  „jeg  tror  vist,  at  den  gode 
Mand  endnu  lader  sig  bevæge".  Og  der  saaledes  besluttet 
var,  faldt  Mag.  Kjeld  udi  en  Hjertesuk  og  græd  bitterligen, 
saa  at  Taarerne  løb  hannem  paa  Kinderne,  og  bad  Gud  bedre 
sig,  at  saadan  Forargelse  skulde  findes«  udi  hans  Menighed, 
ønskendes,  at  det  kunde  gaa  lykkeligen  af  til  Enighed;  dette 
vi  og  samtligen  ønskede;  en  Part  af  os  sagde,  at  vi  gjerne 
vilde  give  ti  Rixdaler  til  de  Fattige,  at  vi  ikke  skulde  have 
Aarsage  til  at  anmode  ham  derom.  Svarede  Mag.  Kjeld  med 
grædende  Taarer,  at  han  dertil  gjerne  vilde  give  for  sin  Per- 
son 100  Rixdaler  til  de  Fattige;  ydermere  med  grædende 
Taarer  gjorde  Mag.  Kjeld  en  Formaning  til  os,  at  efterdi  vi 
vidste,  at  Borgermester  er  en  hastig  Mand,  at  vi  derfor  saa 
som  han  udi  Alting  skulde  os  forholde  hos  hannem  med 
Lemfældighed,  dermed  at  forekomme  hans  Hastighed.  —  * — 
En  af  ^os  (Medhjælperne)  blev  først  henskikket  af  Mester  Kjeld 
med  Begjæring,  at  Mester  Kjeld  maatte  komme  Borgermester 
Laurids  Ruus  i  Tale,  og  der  han  forløvede  noget  længe,  for- 
føjede vi  os  efter  ham  og  fandt  baade  ham  og  Borgermesteren 
staaende  ved  hans  Rauer  (sic)  og  Broen  derover,  og  der  vi 
havde  hilset  ham  med  en  god  Dag,  begjærede  Mag.  Kjeld,  at 
Borgermester  vilde  lade  sig  tale  noget  hemmelig  med  ham, 
og  det  udi  Eenlighed  og  en  Særsted  udi  Gaarden.  Borger- 
mester gav  til  Ansvar,   at  han  vel  kunde  sige  ham  det  paa 

den  Sted,  de  vare.    Mag.  Kjeld  allerførst  talte  udi  Venlighed 

og  Ydmyghed  og  af  Guds  Ord  meget  bevægeligen  om 

Enighed  og  Forligelse  Borgermester  foreholdt.  Item  at  Mag. 
Kjeld  havde  ikke  sig  til  Fortræd,  at  hans  Ord  og  Raadføring 
om  Forligelse  var  bleven  saa  ilde  optaget;  hvortil  Laurids 
Ruus  gav  til  Svar,  at  Mag.  Kjeld  var  hans  Tjener,  og  han 
var  ingen  Tyv  eller  Skjelm  (de  i  Vaterland  eller  Pibervigen 
med  Mere),  og  det  var,  som  Mag.  Kjeld  ikke  skulde  vide  at 
gjøre  Forskjel  og  anse  Personer,  med  flere  Ord,  som  Mag. 
Kjeld  med  al  Taalmodighed  og  god  Besked  optog  og  sagde, 
at  han  var  Borgermesters  Sjælesørger  saavel  som  de  Andres, 
og  han  burde  formane  ham  og  Flere  til  Gudelighed;  thi  ellers 
vilde  Gud  kræve  det  Blod  af  hans  Hænder,  om  han  uden 
Paamindelse  og  Advarsel  blev  omkommen;  men  Borgermester 
svarede,  at  han  selv  kan  forsørge  sin  Sjæl.  Mag.  Kjeld  holdt 
Borgermester  fore,  at  han  ikke  hermed  gjorde  ham  nogen 
Forhindring,  om  han  ved  Retten  vil  have  Nogen  at  tiltale, 
men  Saadant  Guds  Retfærdighed  og  Dommen  befalede;  er 
endnu  hans  Formaning,  at  Borgermesteren  vilde  aflægge  alt 
Had  af  sit  Hjerte.  Hvorpaa  Mag.  Kjeld  saavelsom  vi  meget 
flittelig  formante  ham  til  Forligelse.  —  —  Mag.  Kjeld  fore- 
holdt ham  og  sine  øvrige  Formaninger,  som  Borgermester  udi 
Hemmelighed  og  Venlighed  skeet  er,  og  synderlig  det,  som 
skede  udi  Borgermesters  Hauge.  Borgermester  bad  Mag.  Kjeld 
tage  vare  paa  sit  Eget,  det  kom  hannem  intet  ved,  og  yder- 
mere sagde  Borgermester,  at  dersom  Mag.  Kjeld  vilde  ikke 
med  Saadant  aflade  og  til  Freds  være,  skulde  han  mod  Mag. 
Kjeld  gribe  andre  Middel  og  gjøre  sit  Bedste,  og  Mag.  Kjeld 
sagde,  at  hans  Embede  var  saadant,  at  han  maatte  og  skulde 
Saadant  gjøre  og  drive  til  en  god  Forligelse.  Svarede  Borger- 
mester, at  det  kom  ham  intet  ved,  med  Mere,  og  der  Borger- 
mester med  Saadant  ikke  længere  vilde  være  besværet,  sagde 
han,  at  ville  lade  Sagen  fare  i  den  onde  Mands  Vold,  og 

svor  ved  højeste  Ed,  at  hvad  (hans)  Person  angik,  da  skulde 
alle  de  Præster  i  Verden  er  ikke  kunne  bringe  ham  til  at 
forlige  sig  med  Helge  Christoffersen.  Hertil  svarede  Mag. 
Kjeld,  at  dersom  Borgermester  ikke  vilde  ham  tilgive,  da 
nødtes  han  til  at  gjøre  det,  han  nødig  vilde,  og  sagde,  at 
han  maatte  holde  sig  fra  Herrens  Sakramente,  indtil  saa 
længe,  at  han  vilde  bedre  kjende  og  forstaa  sin  Synd  og  for- 
lige sig  med  sin  Modstander.  Borgermester  vendte  sig  fra 
Mag.  Kjeld,  og  Mag.  Kjeld  bad  ham  venligen,  han  vilde  dog 
betænke  og  komme  ihu  Alt  det  hannem  var  sagt  til  Advarsel. 
Borgermester  bad,  at  Mag.  Kjeld  vilde  give  ham  det  udi 
Pennen,  ellers  vilde  han  ikke  agte  det  eller  komme  det  ihu. 
Mag.  Kjeld  ønskede  Borgermester  en  god  Dag  og  bad  for 
Guds  Skyld,  at  han  endnu  vilde  betænke  sig,  og  rakte  ham 
sin  Haand.  Men  Borgermester  undvigte  til  sin  Dør  og  ikke 
vilde  give  ham  sin  Haand". 

Statholderen  gjorde  atter  flere  Forsøg  paa  at  bringe 
Forlig  tilveje;  „men",  siger  Lector  theol.  Oluf  Boesen,  „Mag. 
Kjeld  vilde  sig  ikke  til  Fred  accomonodere,  vilde  før  coroneam 
martyris  6)  og  sagde  og  derhos,  at  dersom  det  Forbud  mod 
Laurids  Ruus  ikke  var  skeet,  skulde  det  endnu  ske;  mente 
og  desforuden,  at  han  altfor  lindt  havde  handlet  mod  Laurids 
Ruus".  Mag.  Kjelds  Svigerfader,  Bispen  Niels  Simensen 
Glostrup,  søgte  ogsaa  at  bevæge  ham  til  at  give  efter,  men 
forgjæves.  Mag.  Kjeld  vilde  nu  offentlig  lyse  til  Bands  for 
Laurids  Ruus  den  18de  November,  men  Løverdag  forud,  den 
17de,  kaldtes  han  op  paa  Akershus  Slot.  I  Fruerstuen  der 
vare  forsamlede  Statholderen  Christopher  Urne,  Lector 
Oluf  Boesen,  der  under  Bispens  Sygelighed  sees  at  have 
udført  dennes  Forretning,  Borgermester  Niels  T olier  og 
Mag.  Henning  Stockflet  (Professor  ved  Gymnasiet),  og  der 


*)  rettet  for:  „coroneus  martyri". 

blev  det  Mag.  Kjeld  betydet,  at  han  „for  adskillige  Aarsagers 

Skyld  og  sønderlige  udi  saadan  og  deslige  tvivlagtige 

Tilfælde"  skulde  lade  det  bero  med  Bandlysningen.  Mag.  Kjeld 
gav  paa  Stedet  en  skriftlig  Erklæring  om,  at  han  vilde  rette 
sig  efter  Befalingen.  Atter  gjordes  nye  frugtesløse  Mæglings- 
forsøg, ialt  7  Gange  fra  10de  November  til  21de  December. 
Blandt  Andet  heder  det  i  Oluf  Boesens  Referat:  „Den  8de 
December,  der  ingen  Formaning  hjælpe  kunde,  lod  Statholder 
kalde  paa  Kapitlet  udi  Lectoris  Biværelse  Laurids  Ruus  og 
Helge  Christoffersen,  og  befandtes  dennem  imellem  ingen  Ufor- 
ligelighed, hvilket  blev  i  Protokollen  indtegnet,  og  Laurids 
Ruus  tilstedt  Alterens  Sakramentes  Brug;  da  blev  og  Mag. 
Kjeld  med  stor  Vidtløftighed  udaf  Hr.  Statholderen  paamindt 
sig  endda  at  betænke,  efterdi  han  nu  skinbarlig  saa  for  Øjne 
og  kunde  mærke  ingen  Tvist  ydermere  Borgermester  Laurids 
Ruus  og  Helge  Christoffersen  imellem  at  være".  Helge  er- 
klærede nemlig,  at  han  ikke  havde  Andet  udestaaende  med 
Laurids  Ruus,  end  at  denne  vilde  forhindre  hans  Trolovelse, 
men  dette  var  en  Sag,  som  kunde  afgjøres  ved  Lov  og  Dom; 
ja  han  benegtede  endog,  at  han  havde  bedet  Mag.  Kjeld  tage 
sig  af  hans  Sag,  Noget,  han  dog  senere  maatte  erkjende  at 
han  havde  gjort.  I  Anledning  af,  at  Laurids  Ruus  blev  til- 
stedt Sakramentet,  findes  en  egenhændig  Paategning  af  Mag. 
Kjeld  saalydende: 

„Efterdi  jeg  Underskrevne  anbefales  at  undertegne,  hvor- 
ledes jeg  mig  herefter  vil  holde,  da  erklærer  jeg  mig  under- 
danigst, at  efterdi  jeg  foreholdt  haver  Borgermester  Laurids 
Ruus,  at  han  sig  ikke  til  Alterens  Sakramente  indstiller,  før- 
end han  sig  med  sin  Modstande  forligt  haver  og  beviser 
Ministerio  sin  tilbørlig  Lydighed  og  Ære,  da  vil  jeg  hannem 
efter  denne  Befaling  gjerne  dertil  annamme  med  samme  Con- 
dition,  som  forskrevet  staar,  helst  efterdi  han  sig  erklærer 
Intet  med  Helge  at  ville  have  at  skaffe;   at  det  sker  $i  et 

godt  Hjerte  til  sin  Salighed  næst  Guds  Ære,  det  ønsker  jeg 
udaf  Hjertet  og  er  udi  alle  Maader  vel  tilfreds,  at  han  an- 
nammes til  Sakramentet.  At  jeg  mig  herefter  vil  have  at 
rette,  bekjendsr  jeg  med  egen  Haand. 

Kjeld  Stub". 

Ved  dette  Forligsmøde  var  altsaa  Intet  opnaaet;  Mag. 
Kjelds  Paategning  vil  jo  intet  Andet  sige,  end  at  han  vilde 
tilstede  Borgermesteren  til  Sakramentet,  hvis  han  vilde  give 
efter  i  Striden;  dette  skede  ikke.  Ligesaalidet  nyttede  det, 
at  Statholderen  den  21de  December  atter  lod  dem  begge 
kalde  ud  til  den  paa  Dødslejet  liggende  Biskop. 

Nu  stod  Sagen  hen  et  halvt  Aars  Tid,  hvad  enten  nu 
nye  Forligsforsøg  ere  prøvede,  eller  det  var,  fordi  der  i  Mellem- 
tiden indtraf  Bispeskifte;  den  6te  Januar  1639  døde  nemlig 
Bispen  Niels  Simensen  Glostrup,  og  hans  Eftermand  Oluf 
Boesen  blev  ikke  udnævnt  før  ud  paa  Sommeren.  Imidlertid 
har  man  fundet,  at  det  var  umuligt  at  bringe  Parterne  til 
mindeligt  Forlig,  og  Sagen  maatte  derfor  bringes  for  Retten. 
Ved  Kapitelsstevning  af  20de  Juli  indkaldte  Laurids  Ruus 
Mag.  Kjeld  for  Retten.  Borgermesterens  Klage  gik  ud  paa, 
„at  han  under  den  christelige  Kirkes  Myndigheds  og  kongl. 
Maj.s  naadigst  derom  udgangne  Forordningers  Skin  og  dog  af 
sin  private  Avind  og  hadefulde  AfFect  udi  sine  forordnede 
Medhjælperes  Nærværelse  meget  dristeligen  og  ubesindeligen 
hannem  forbødet  det  hellige  og  højværdige  Jesu  Christi  Nad- 
veres  Sakramentes  Brug  og  Delagtighed",  og  han  formente, 
„at  han  sig  i  saa  Maade  mod  sit  hæderlig  Embede  meget 
mærkeligen  og  utilbørligen  skal  have  forgreben  og  den  kon- 
gelige Forordning  groveligen  misbrugt  og  overtraadt,  for  hvilket 
Altsammen  han  vedbørligen  bør  at  stande  tilrette  og  ved 
endelig  retmæssige  Dom  at  lide  og  undgjælde". 

Den  6te  August  mødte  Parterne  for  Kapitelsretten,  og 
efterat  Statholderen  forgjæves  havde  formanet  dem  til  Forlig, 

oplæste  Laurids  Ruus  et  langt  Indlæg,  hvori  han  fremstiller 
Sagen  paa  sin  Vis  og  søger  at  bevise  sine  Paastande.  Grun- 
den til  Mag.  Kjelds  Færd  mod  ham  var  ingen  anden  end 
personlig  Uvilje  mod  ham,  som  kom  deraf,  at  han  paaRaad- 
stuen  havde  talt  mod,  hvad  han  kalder  Mag.  Kjelds  „nye 
egensindige  optænkte  Sædvaner";  dette  sit  Fiendskab  mod 
ham  havde  han  vist  ved  flere  Lejligheder;  i  det  omtalte 
Trolovelsesgilde  havde  han  truet  ham  med  Hug,  da  han  be- 
søgte ham  i  Haven,  havde  han  overskjændet  ham  med  adskil- 
lige trodsige  Ord  og  Trusler,  og  til  Slutning  forbød  han  ham 
Nadveren  den  8de  November  i  Medhjælpernes  Nærværelse  uden 
foregaaende  Betænkende  og  Proces;  og  hvorfor?  for  det  Første 
siger  han,  fordi  han  ikke  vilde  komme  til  Mag.  Kjeld,  da 
denne  sendte  Bud  til  ham,  men  Grunden  dertil  var  dels,  at 
han  havde  havt  Forhindringer,  dels  at  han  ikke  vidste,  hvad 
Mag.  Kjeld  vilde  ham,  og  dernæst,  fordi  han  ikke  vilde  for- 
lige sig  med  Helge  Christoffersen,  med  hvem  han  dog  ikke 
havde  Andet  udestaagnde,  end  hvad  der  kunde  afgjøres  ved 
Lov  og  Dom,  og  som  Mag.  Kjeld  altsaa  ingen  Ret  havde  til 
at  blande  sig  i.  „Jeg  tror",  siger  han,  „ikke  nogen  ærlig 
Christen  Mand  saa  uskyldig  Ære  og  Velfærd  at  være  efter- 
tragtet og  det  af  min  egen  Sognepræst.  —  —  Saadant  kan 
ikke  gaa  upaatalt  hen;  thi  mit  gode  Navn  og  Rygte  ikke  alene 
i  Menigheden  og  udenbyes,  mens  endog  fast  over  det  ganske 
Land  og  muligens  paa  fremmede  udlændiske  Steder  ilde  der- 
for eftertales". 

Mag.  Kjeld  overgav  en  Skrivelse,  rettet  til  Statholderen 
og  Bispen  Oluf  Boesen,  hvori  han  med  Heftighed  beklager  sig 

over  Borgermesteren:  „Efterdi  jeg  nu  udi  lang  Tid, 

det  Gud  bekjendt  og  snart  Alle  aabenbare  er,  med  Taalmo- 
dighed  mig  paabeflittet  al  Borgermesters  Laurids  Ruus's  Over- 
last at  overvinde,  hvilken  dog  ikke  synes  uden  nu  først  at 
begynde:  foraarsages  jeg  nu  omsider  til  min  Beskjærmelse  og 

hans  tilbørlige  Tæmmelse  og  Spægelse  Noget  af  Borger- 
mesters overdaadig  Fortrædelighed,  imod  mig  uforskyldt  brugt, 
klageligen  at  andrage.  Nemlig  at  foruden  mine  mange  hem- 
melige og  venlige  Formaningers  og  Advarsels  Foragt  og  Op- 
tagelse til  det  Værste  og  haardnakkelig  Gjensigelse,  uanseet 
jeg  dennem  med  den  Beskedenhed,  som  jeg  for  Guds  Domstol 
vil  være  bekjendt,  bekvemmet  haver,  han  og  siden  for  mit 
Embeds  Skyld  med  Skj ælden,  Truen,  saadant  hemmelige  Værks 
Angivelse  og  Aabenbarelse,  Beskikkelse  til  mine  Medhjælpere, 
Forhindring  og  Modstand  i  mit  Embede,  offentlig  Foragt  endog 
i  Guds  Hus  udi  adskillige  Maader,  ja  endog  paa  de  Tider, 
som  saadan  Forargelse  mindst  burde  at  taales,  mine  Prædi- 
keners Udlæggelse  til  det  Værste,  fremmede  og  ham  ej  ved- 
kommende Sagers  Eftersøgelse  og  Angivelse,  -Beskyldninger  og 
nu  endelig  ved  Stevning  til  denne  hemmelige  Sags  udvortes 
Forhør  mig  angreben  og  sig  paa  mig  forgreben  haver,  udi 
hvilket  han  sig  som  Guds  og  den  verdslige  Lovs  Foragter  og 
det  Gjærdes  Nedtræder,  som  Gud  og  Øvrigheden   om  det 

hellige  Ministerium  bygt  haver,  noksom  erklærer.  Beder 

om  Hjælp  til  hans  Spægelse  og  min  Sikkerhed,  at  jeg  nu  ikke 
længere  med  Frygt  og  Suk  skal  gjøre  mit  Embede  uden  til- 
børlig Frihed". 

I  de  mundtlige  Forhandlinger  for  Retten  beskyldte  Bor- 
germesteren Mag.  Kjeld  for,  at  han  havde  brudt  begge  de 
Forligeiser,  som  vare  istandbragte  mellem  dem,  saavel  den  i 
Januar  1638  som  den,  der  skede  i  Borgermesterens  Have,  og 
at  Mag.  Kjeld  til  Slutning  „af  sit  hadske  Hjerte  den  8de 
November  imod  Statholderens  Raadføring  ved  Borgermesterens 
Døre  paa  fri  Gade  under  aaben  Himmel  hanném  uformodentlig 
havde  omringet  og  hannem  udi  saa  Maade  ikke  behandlet  som 
en  Øvrighedsperson;  men  som  en  besynderlig  forargelig  Men- 
neske udi  Menigheden,  hvilke  Ordinansen  saavelsom  Kirke- 
disciplinen, Nadverens  Sakramentes  Brug  tvende  Gange  om 

Aaret  formenesu  7).  Hertil  svarede  Mag.  Kjeld,  at  Laurids 
Rims  selv  brød  den  første  Forligelse,  idet  han  i  Fasten  lod 
kalde  Kapellanen  i  Kirken  førend  den  rette  Tid  og  skriftede 
for  ham,  hvilket  han  mente,  at  han  havde  gjort  ham  til 
„Bravat"  og  Foragt.  Dertil  gav  Ruus  til  Gjensvar,  at  det 
stod  ham  frit  for  at  gaa,  til  hvilken  af  Præsterne  han  vilde, 
for  at  lade  sig  absolvere,  saa  at  Mag.  Kjeld  ikke  havde 
fornøden  at  tage  sig  den  Sag  saa  nær;  at  han  af  en  saa  ringe 
Aarsag  brød  den  første  Forligelse  viste,  at  han  var  en  ufred- 
færdig og  urolig  Mand.  —  Da  nogle  af  de  i  Sagen  indviklede 
Personer  vare  fraværende,  blev  der  ikke  fældt  nogen  Dom, 
men  den  blev  opsat. 

Den  22de  August  kom  Parterne  anden  Gang  for  Retten, 
og  der  gjordes  atter  et  Forsøg  paa  at  bevæge  dem  til  Forlig. 
Mag.  Kjeld  svarede  dertil:  „at  han  saare  gjerne  vilde  være 
Laurids  Ruus's  Ven,  men  at  skulle  bekjende  sig  at  have  for- 
grebet mod  Laurids  Ruus  vilde  han  aldrig  indgaa  eller  be- 
kjende". Her  i  denne  Rettergang  skulde  Borgermesteren 
bevise,  at  Mag.  Kjeld  af  privat  Had  havde  forbudt  ham 
Sakramentet;  men  Vidnernes  Udsagn  om,  hvad  der  passerede 
i  Fæsterøllet  (hvoraf  før  er  anført  det  Væsentligste),  gik  i  det 
Hele  kun  ud  paa,  at  der  havde  været  Uenighed  mellem  dem, 
og  det  viser  sig  klarlig,  at  Borgermesteren  i  sin  noget  vel 
lystige  Stemning  havde  givet  Anledningen.  Helge  Christophersen 
erklærede,  at  han  vistnok  havde  bedet  Mag.  Kjeld  om  at  lægge 
et  godt  Ord  ind  for  ham  hos  Borgermesteren  for  at  faa  ham 
til  at  samtykke  i  Trolovelsen,  men  vidnede  tillige  med  Ed, 
at  han  ikke  havde  beklaget  sig  over  ham,  at  han  havde 
erklæret  Mag.  Kjeld,  at  han  ikke  havde  noget  personligt 
Uvenskab  med  Laurids  Ruus,  og  at  han  hvad  den  Sag  angik, 

7)  Han  sigter  her  til  Ordinansen  Fol.  23:  „Og  saa  skal  der  afkyndis 
altid  hvert  Aar  tosser  (to  Gange),  hvilke  sig  skulle  undholde  for 
Alterens  Sakramente,  Palmesondag  og  4de  Sondag  i  Advent". 

som  stod  dem  imellem,  kunde  afgjøre  den  ved  Retten.  Paa 
den  anden  Side  maatte  han  ogsaa  tilstaa,  at  Mag.  Kjeld  tit 
og  ofte  havde  raadet  ham  til  at  leve  i  Fredelighed  og  Ven- 
skabelighed med  Borgermesteren  og  se  til  at  forlige  sig  med 
ham  i  Mindelighed. 

Det  synes,  som  om  Mag.  Kjeld  har  taget  sig  af  Helges  Sag 
med  mere  Iver,  end  denne  selv  ønskede.  Han  beklager  sig 
vistnok  med  megen  Bitterhed  over  den  Medfart,  han  led  af 
Borgermesteren,  men  Sagen  er  vel  den,  at  han  ikke  ønskede, 
at  Tvistigheden  skulde  komme  til  en  saadan  Yderlighed,  at 
Bruddet  mellem  ham  og  Borgermesteren  blev  ulægeligt.  Der- 
for har  han,  da  det  blev  til  rigtig  Alvor  med  Sagen,  svigtet 
Mag.  Kjeld,  der  nu  ikke  vilde  eller  maaske  syntes,  at  han 
for  sit  Embeds  Værdigheds  Skyld  ikke  kunde  træde  tilbage. 

I  sit  Indlæg  forlanger  Borgermesteren  Dom  over  Mag. 
Kjeld  og  hans  Medhjælpere,  „som  saa  ubetænksom  sig  udi 
dette  Værk  havde  gjort  delagtige,  paa  det  at  saadanne  Ulem- 
per (som  ellers  muligen  ville  blive  en  Sædvane),  ej  ustraffet 
skal  passere",  og  da  Mag.  Kjeld  i  sit  Indlæg  af  6te  August 
fremsætter  Beskyldninger,  som  angaa  hans  Ære,  Velfærd  og 
Embede,  saa  begjærer  han,  at  han  saavelsom  Mag.  Kjeld  maa 
suspenderes  fra  sit  Embede,  indtil  Dom  falder. 

Mag.  Kjelds  Tilsvar  er  meget  vidtløftigt,  men  skrevet 
med  megen  Klarhed  og  holdt  i  en  mere  værdig  Tone,  end 
den  Skrivelse,  han  den  forrige  Gang  indleverede.  Han  beviser 
af  den  kirkelige  Lovgivning,  at  Præsten  og  Medhjælperne  ere 
forpligtede  til  at  formane  et  Menighedslem,  naar  de  erfare 
Noget  om  ham,  som  fortjener  Revselse,  men  ikke  kan  straffes 
ad  Lovens  Vej,  selv  om  Sagen  er  tvivlsom  og  ubevislig. 
Fremdeles  forbyde  de  kongelige  Forordninger,  Ordinansen  og 
Skriften  ham  at  føre  noget  offentligt  Bevis  for  sin  Paamin- 
delses  Berettigelse;  at  Borgermesteren  her  har  gjort  denne 
Sag  offentlig,  fritager  ikke  ham  (Mag.  Kjeld)  fra  hans  Pligt 

at  bevare  Taushed  om  den.  Men  den  kirkelige  Lovgivning 
siger,  at  hvis  den  Bandsatte  formener  sig  forurettet  i  en  eller 
anden  Maade,  da  kan  han  stevne  sig  ind  for  Kongen  og  Ri- 
gets Raad,  som  da  skulle  dømme  i  Sagen.  Men  denne  Be- 
stemmelse har  ikke  kunnet  anvendes  her,  da  Advarselen  er 
given  i  Stilhed  og  Enrum,  og  i  det  Tilfælde  er  det  udtrykkelig 
bestemt,  at  om  end  Sagen  ikke  befindes  at  forholde  sig  saa, 
som  Rygtet  gaar,  skal  det  dog  ikke  komme  Nogen  til  Skade 
for  verdslig  Ret.  Derfor  mente  Mag.  Kjeld,  at  han  ikke  var 
forpligtet  til  at  staa  Borgermesteren  til  Rette  for  den  hem- 
melige Advarsel,  saameget  mere  som  han  jo  var  bleven  til- 
stedt Sakramentet.  Men  ikke  destomindre,  skjønt  Lovgivningen 
fritog  ham  for  enhver  Bevisning,  saa  skulde  han  dog  føre 
Bevis  for  sin  Berettigelse  til  at  handle  mod  Borgermesteren 
saaledes,  som  han  havde  gjort,  naar  han  ved  Dom  blev  fri- 
tagen for  den  Taushedspligt,  Loven  her  paalagde  ham. 

Efterat  dette  Indlæg  var  oplæst,  adspurgtes  begge  Parter, 
om  de  havde  noget  Videre  at  fremføre;  da  de  hertil  svarede 
Nej,  faldt  Dommen:  „Da  efter  Tiltale,  Gjensvar  og  denne  Sags 
vidtløftige  Beskaffenhed,  og  efterdi  Mag.  Kjeld  Stub  udi  sit 
sidst  indlagde  Forsæt  formener  sig  sin  Værk  mod  Laurids 
Ruus  at  skulle  kunne  forsvare,  naar  hannem  ved  Dom  eller 
nøjagtig  Befaling  Saadant  bliver -.tilsted,  og  uden  saadan  For- 
sikring ikke  tør  at  understaa  sig  mod  Hs.  kongl.  Maj. s  For- 
ordning og  sit  betroede  Embede  deraf  Noget  at  bevise  for 
nogen  udvortes  Ret  og  dermed  henser  til  højere  Ret,  jeg  ej 
heller  for  min  Persi  n  nogen  Befaling  ovenpaa  Hs.  Majestæts 
Forordning  at  udstede  og  bevilge  mig  kan  understaa,  haver 
jeg  denne  tvistigé  Sag  til  den  højeste  Ret,  til  kongl.  Maj.  min 
allernaadigste  Herre  og  Hs.  Majestæts  højvise  Raad  under- 
danigsten  Ijensendt  og  remitteret". 

Sagen  var  hermed  indanket  for  en  anden  Domstol.  Ka- 
pitlet havde  altsaa  ikke  mere  at  bestille  med  den,   og  man 

finder  heller  ikke  Mere  antegnet  om  den  i  Protokollerne. 
Nogen  Tid  efter  er  der  rigtignok  omtalt  nogle  Tvistigheder  i 
Anledning  af  Protokollationen  i  Sagen,  men  disse  Antegnelser 
give  ingen  ny  Oplysning,  ligesom  de  ogsaa  angaa  temmelig 
uvæsentlige  Ting.  Mag.  Kjeld  har  naturligvis  ifølge  Kapitlets 
Dom  søgt  at  retfærdiggjøre  sin  Fremgangsmaade  for  Kongen 
og  Raadet;  og  som  en  Følge  deraf  udstedtes  der  endnu  samme 
Aar  et  kongeligt  Reskript  af  19de  December  1639,  hvori 
Borgermesteren  Laurids  Ruus  nedkaldes  til  Kjøbenhavn. 
Skrivelsen  er  rettet  til  Statholderen  Christopher  Urne:  „Ef- 
terdi", heder  det,  „vi  Eder  naadigst  have  forløvet  at  komme 
hid  ned  paa  Føret,  bede  vi  Eder  og  ville,  at  I  tilkalde  forn. 
Laurids  Ruus  i  egen  Person  uden  nogen  Undskyldnings  For- 
vendelse,  hid  neder  med  Eder  sig  at  forføje,  tagende  med  sig 
Alt,  hvis  han  sin  Sag  og  førte  Proces  mod  forn.  Mester  Kjeld 
*  med  agter  at  forsvare,  hvor  vi  da  selv  den  Sag  naadigst 
agte  at  tage  til  Forhør.  Og  dersom  I,  for  Forfalds  Skyld, 
ikke  kunde  hende  Eder  hid  ned  at  begive,  da  ville  vi  dog,  I 
forn.  Laurids  Ruus  med  Allerførste  at  komme  hid  ned  skal 
befale,  saa  denne  Sag  kan  bekomme  sin  Endskab". 

At  dømme  efter  Tonen  i  dette  Brev  w  har  Kongen  og 
Raadet  været  stemte  fordelagtig  for  Mag.  Kjeld,  maaske  som 
en  Følge  af  den  Fremstilling,  han  havde  givet  af  Sagen, 
hvorvel  den  rimeligvis  ikke  har  kunnet  indeholde  meget  Nyt, 
da  jo  Borgermesteren  efter  Mag.  Kjelds  Paastand  havde  gjort 
hele  Sagen  offentlig.  —  Men  enten  nu  Borgermesteren  ved  sin 
Ankomst  til  Kjøbenhavn  har  omstemt  dem,  eller  der  ere 
fremkomne  andre  Oplysninger, '  saa  faldt  dog  den  endelige 
Dom  ud  til  Borgermesterens  Fordel.  Om  Sommeren  1641 
var  Kongen  selv  i  Norge,  hvor  han  holdt  Herredag  i  Bergen 
fra  29de  Juni  til  6te  Juli  1641.  Blandt  dem,  som  vare  til- 
stede der,  var  ogsaa  Statholderen,  af  hvem  Kongen  maaske 

kan  have  faaet  nærmere  Oplysning  om  Sagen.  Den  7de  Juli 
udstedtes  et  Reskript8),  der  lyder,  som  følger: 

„Christian  den  Fjerde  med  Guds  Naade  Danmarks, 
Norges,  Goters  og  Venders  Konge. 

Vor  synderlig  Gunst  tilforn.  Vider,  eftersom  os  elskelig 
hæderlig  og  vellærd  Mester  Kjeld  Stub,  Sognepræst  udi  vor 
Kjøbstad  Christiania,  sig  groveligen  for  nogen  Tid  siden  imod 
Ordinansen  og  Kirke-Disciplin  haver  forseet,  idet  han  Borger- 
mester Laurids  Ruus  det  høj  værdige  Alterens  Sakrament 
haver  uden  nogen  lovlig  Aarsag  forbødet,  hvorfor  vi  naadigst 
ville,  at  han  samme  sit  Kald  skal  afstaa  og  det  ikke  mere 
betjene,  mens  hannem  et  andet  Kald  ville  bevilge,  hvortil  han 
lovlig  efter  Ordinansen  kan  blive  voceret  og  kaldet.  Dermed 
sker  vor  Vilje;  befalende  dig  Gud. 

Skrevet  paa   vort  Slot   Bergenhuus    den   7de  Juli 
Anno  1641. 

Under  Vort  Signet. 
Christian". 

Udskrift:  „Os  elskelig  ærlig  og  velbyrdig  Hr.  Jørgen 
Urne  til  xiasmark,  Ridder,  vor  Mand,  Raad,  Statholder  udi 
vort  Rige  Norge  og  Embedsmand  paa  vort  Slot  Akershuus, 
og  hæderlig  og  højlærd  Mester  Oluf  Boesen,  Superintendent 
over  Oslo  Stift". 

I  Dommen  udtales  altsaa  ikke,  hvem  der  havde  Ret  i 
Tvistens  oprindelige  Gjenstand;  der  siges  kun,  at  Mag.  Kjeld 
ikke  havde  nogen  lovlig  Grund  til  at  forbyde  Borgermesteren 
Nadveren,  og  at  han  havde  forbrudt  sig  ved  at  gjøre  det. 
Han  erklæredes  ikke  for  uværdig  til  at  beklæde  det  gejstlige 
Embede,  men  det  ansaaes  ikke  for  raadeligt,  at  han  vedblev 
i  sit  Embede  i  Christiania,  hvor  han  havde  lagt  sig  ud  med 
Byens  formaaende  Mænd.     Kongen  og  hans  Raad  maa  have 


Originalerne  til  begge  Reskripter  findes  i  Rigsarkivet. 

fundet,  at  Omstændighederne  vare  formildende,  og  maaske 
talte  Borgermesterens  egen  Færd  ikke  mindst  til  Undskyldning 
for  Mag.  Kjeld.  Af  det  Foregaaende  fremgaar  det  tydelig  nok, 
at  Borgermesteren  har  været  en  ilsindet  og  i  sin,  som  det 
lader  til,  temmelig  hyppige  Drukkenskab  brutal  Mand;  hans 
raa  og  tirrende  Færd  vilde  have  været  vanskelig  nok  at  bære 
med  Rolighed  for  en  nok  saa  sindig  Mand9/  end  sige  for  en 
Mand  med  Mag.  Kjelds  hidsige  Gemyt.  Mag.  Kjeld  var  endnu 
temmelig  ung,  kun  lidet  over  30  Aar,  og  dertil  ung  i  Embedet, 
saa  at  han  manglede  den  fornødne  gejstlige  Erfaring;  hans 
Energi  og  Viljeskraft,  der  var  bleven  udviklet  under  Kriger- 
livet, vilde  ikke  rigtig  føje  sig  ind  i  den  Form,  hans  nye 
Stilling  udkrævede;  men  at  han  har  omfattet  sit  Embede  med 
Iver  og  Nidkjærhed,  maa  man  antage,  hvis  man  ej  vil  be- 
negte  Sandfærdigheden  af  de  forhen  anførte  Beretninger,  som 
Klokkeren  og  Medhjælperne  give  om  de  gjentagne  Forligs- 
forsøg  med  Borgermesteren.  Med  velment  og  oprigtig  Iver 
har  han  altsaa  paataget  sig  det  vanskelige  Hverv  at  mægle 
mellem  Borgermesteren  og  hans  Modstander,  men  der  kan 
vel  ikke  benegtes  Muligheden  afs  at  der  senerehen,  eftersom 
Tvisten  blev  heftigere,  har  blandet  sig  andre  Bevæggrunde 
ind,  maaske  ham  selv  uafvidende.  Han  handlede  visselig  i 
den  fulde  Overbevisning,  at  han  havde  Ret,  muligvis  han 
ogsaa  havde  det;  men  at  han  lod  denne  i  sig  selv  saa  ube- 
tydelige Sag  gaa  til  en  saadan  Yderlighed,  og  at  han  vilde 
drive  den  igjennem  ved  Anvendelse  af  sin  Embedsmyndighed, 
var  ubesindigt,  ligesom  hans  fortsatte  Vægring  mod  at  lytte  til 
sine  ældre  og  mere  erfarne  Kollegers  Raad,  om  at  afgjøre  det 
Hele  i  Mindelighed  ved  en  Smule  Eftergivenhed  fra  sin  Side, 
vidner  om  en  temmelig  stor  Stivsindighed.  I  Stridens  Hede 
har  han  vel  ikke  saa  klart  skjelnet  mellem,  hvad  der  var  en 
Krænkelse  af  hans  Embeds  Værdighed,  og  hvad  der  fornær- 
mede hans  Person;  Tonen  i  hans  ovenfor  anførte  Indlæg  af 


24 


6te  August  tyder  ved  sin  Heftighed  hen  paa,  at  han  ogsaa 
følte  sig  i  højeste  Grad  personlig  fornærmet. 

Hans  Færd  i  denne  Sag  vil  vel  saaledes  neppe  kunne 
aldeles  retfærdiggjøres;  ved  Siden  af  en  oprigtig  og  velment 
Iver,  som  man  vel  ikke  kan  Andet  end  erkjende  hos  ham, 
har  der  ogsaa  gjort  sig  gjældende  adskillig  kjødelig  Lidenska- 
belighed, men  senere  hen,  da  Alderen  og  Erfaringen  havde 
dæmpet  hans  medfødte  Heftighed,  maatte  hans  Iver  og  Nid- 
kjærhed  i  Embedet  visselig  blive  til  Velsignelse  for  den  Me- 
nighed, af  hvilken  han  endnu  samme  Aar  blev  kaldet,  og  i 
hvilken  han  i  over  20  Aar  virkede  lige  til  sin  Død.  Et  smukt 
og  visselig  træffende  Billede  giver  Claus  Frimann  os  af  ham, 
idet  han  i  sit  Digt  skildrer  ham  som  den  gamle  Prædikant, 
der  trods  sine  graa  Haar  dog  endnu  forkynder  Guds  Ord  med 
Ynglingens  Liv  og  Varme.  Alderen  har  ikke  kjølnet,  men 
kun  renset  hans  Iver,  og  en  bitter  Erfaring  lært  ham  at  fare 
frem  med  Besindighed,  men  ikke  betaget  ham  Modet: 
„Med  hellig  Iver  i  Stol  han  slog, 
De  Synder  ej  vilde  han  spate". 

